मौलिक खाद्य र नगदे बालीहरु संकटमा पर्दै गएका छन्। उत्पादन लागत र बिक्रिमूल्यको बीच सन्तुलन छैन। स्थानीय उत्पादनले बजारमा यत्तिकै प्रतिस्पर्धा गर्न सक्दैन। सरकारको ‘सब्सिडी’ आवश्यक छ। जनस्वास्थ्यका सेवा पर्याप्त र प्रभावी छैनन्। सार्वजनिक शिक्षा प्रणाली अस्तव्यस्त छ। गुणस्तरीय शिक्षामा गरीबको पहुँच छैन। सुशासन आधारहरु कमजोर छन्। सरकारी कार्यालयले दिने सेवाप्रति भरोसा टुटेको छ। भ्रष्टाचार व्याप्त रहेको गुनासो छ। जताततै दलीय युनियन राजनीतिले गाँजेको छ।
